Document ID: 31993D0693

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Δεκεμβρίου 1993 για την κατάρτιση καταλόγου των κέντρων συλλογής σπέρματος τρίτων χωρών τα οποία έχουν εγκριθεί για την εξαγωγή σπέρματος οικοσίτων βοοειδών στην Κοινότητα και για την ακύρωση των αποφάσεων της Επιτροπής 91/642/ΕΟΚ, 91/643/ΕΟΚ και 92/255/ΕΟΚ (93/693/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 88/407/ΕΟΚ της 14ης Ιουνίου 1988 του Συμβουλίου για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος οικοσίτων βοοειδών (1), όπως τροποποιήθηκε τελευταία από την οδηγία 93/60/ΕΟΚ (2), και ιδίως το άρθρο 9,
Εκτιμώντας:
ότι η απόφαση 91/642/ΕΟΚ της Επιτροπής (3), όπως τροποποιήθηκε τελευταία από την απόφαση 92/192/ΕΟΚ (4), καθορίζει την κατάρτιση του καταλόγου των κέντρων συλλογής σπέρματος στον Καναδά τα οποία έχουν εγκριθεί για την εξαγωγή κατεψυγμένου σπέρματος βοοειδών στην Κοινότητα-
ότι η απόφαση 91/643/ΕΟΚ της Επιτροπής (5) όπως τροποποιήθηκε τελευταία από την απόφαση 93/434/ΕΟΚ (6), καθορίζει την κατάρτιση καταλόγου των κέντρων συλλογής σπέρματος στις Ηνωμένες Πολιτείες της Αμερικής τα οποία έχουν εγκριθεί για την εξαγωγή κατεψυγμένου σπέρματος βοοειδών στην Κοινότητα-
ότι η απόφαση 92/255/ΕΟΚ της Επιτροπής (7), όπως τροποποιήθηκε τελευταία από την απόφαση 93/440/ΕΟΚ (8), καθορίζει τον πίνακα των κέντρων συλλογής σπέρματος ορισμένων τρίτων χωρών-
ότι οι αρμόδιες κτηνιατρικές υπηρεσίες της Αυστρίας και της Νέας Ζηλανδίας διαβίβασαν κατάλογο ή τροποποιημένο κατάλογο των κέντρων συλλογής σπέρματος τα οποία έχουν εγκριθεί επίσημα για την εξαγωγή σπέρματος βοοειδών στην Κοινότητα-
ότι έχουν πραγματοποιηθεί ή θα πραγματοποιηθούν επιτόπου επισκέψεις εκ μέρους της Κοινότητας για να διαπιστωθεί η ενιαία εφαρμογή της οδηγίας 88/407/ΕΟΚ, ιδίως όσον αφορά την κτηνιατρική επίβλεψη των συστημάτων παραγωγής σπέρματος, τις αρμοδιότητες των κτηνιατρικών υπηρεσιών και την επίβλεψη στην οποία υπόκεινται τα κέντρα συλλογής σπέρματος- ότι, επομένως, η Κοινότητα έχει πεισθεί ότι τα κέντρα που έχουν εγκριθεί πληρούν τους όρους της οδηγίας 88/407/ΕΟΚ και μπορούν, στην προκειμένη περίπτωση, να συμπεριληφθούν στον κατάλογο των κέντρων τα οποία έχουν εγκριθεί για την εξαγωγή σπέρματος βοοειδών στην Κοινότητα-
ότι, για λόγους σαφήνειας και απλούστευσης της κοινοτικής νομοθεσίας σ' αυτόν τον τομέα, είναι αναγκαίο να συγκεντρωθούν οι διάφοροι κατάλογοι, των εγκεκριμένων κέντρων συλλογής σπέρματος σε ορισμένες τρίτες χώρες, στον Καναδά και τις ΗΠΑ και να καταργηθούν οι αποφάσεις που ισχύουν-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κέντρα συλλογής σπέρματος τα οποία αναφέρονται στο παράρτημα εγκρίνονται με την παρούσα απόφαση για την εξαγωγή στην Κοινότητα σπέρματος κατοικιδίων ζώων του είδους των βοοειδών.
Άρθρο 2
Οι αποφάσεις 91/642/ΕΟΚ, 91/643/ΕΟΚ και 92/255/ΕΟΚ καταργούνται.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 14 Δεκεμβρίου 1993.

Labels: 4
5
7
3
6